Kolskaya

Kolskaya var en oppjekkbar plattform som ble bygget i 1985 og sank 18. desember 2011 i Okhotskhavet i Russland under tauing, og 53 mennesker omkom.

Plattformen var designet av Gusto Engineering i Nederland, bygget i 1985 av Rauma Repola i Finland og eid av Arktikmor Neftegaz Razvedka, som er et datterselskap av Zarubezhneft. Da den sank hadde den vært under kontrakt med Gazprom. Den var registrert i skipsregisteret i Murmansk. Den var klasset i Det Norske Veritas til noen måneder før forliset og så Russian Register of Shipping.

Plattformen var de første årene i bruk i Kvitesjøen i Sovjetunionen. Den ble så tatt i bruk på Hodfeltet i Norge i 1990, og var på norsk sokkel fram til 1993. Den ble drevet av selskapet Noble Drilling under navnet Noble Kolskaya i Storbritannia og Danmark i flere år.

 Forliset
18. desember 2011 hadde plattformen nettopp fullført en letebrønn for Gazprom ved Kamtsjatkahalvøya. Etterpå ble plattformen slept under en sterk kuling i Okhotskhavet. Vindstyrken var på 19 m/s, og bølgehøyden fire meter.http://en.ria.ru/russia/20111218/170337867.html Det var 17 minusgrader i luftahttp://www.dagbladet.no/2011/12/19/nyheter/oljeplattform/utenriks/ulykke/19475738/ og en plussgrad i sjøen. Det ble slept av en isbryter. Det var også i en periode en ankerhåndteringsfartøy tilgjengelig, men denne måtte gå til land på grunn av skader.Malcolm Sharples: Kolskya – Jack-Up – Towing in Bad Weather – Late in the Season, powerpoint-presentasjon, 2011. Det er hevdet at plattformen ble slept med overflødig personell om bord, og utover den isfrie navigeringssesongen i området.http://www.upstreamonline.com/hardcopy/article295473.ece En representant fra selskapet GL Noble Denton var ombord på vegne av forsikringsselskapet, for å påse at tauingen ble utført forsvarlig.Malcolm Sharples: Kolskya – Jack-Up �Towing in Bad Weather �Late in the Season, powerpoint-presentasjon, 2011.

Været ødela sleperen til isbryteren. Overlevende fortalte at bølger knuste koøyer i spisesalen og ødela utstyr. En prøvde å motvirke vannfyllingen ved å pumpe vann (ballastere), men det var ikke tilstrekkelig flytestabilitet i skadet tilstand. Plattformen kantret og sank på over 1000m vanndyp, om lag 200 km nordøst for Sakhalin. Plattformen fikk en rask vanninntrengning, og sank på mindre enn en time. Andre skriver 20 minutter.http://convenientflags.blogspot.com/2011/12/kolskaya-capsized-in-sea-of-okhotsk.html

Livbåtene ble funnet, men ingen var om bord. De som ble berget hadde overlevelsesdrakter på.

Redningsarbeidet startet så snart plattformen sank, og ble avsluttet fem dager senere den 22. desember. Av de 67 om bord, ble 14 reddet og 36 ble oppført som savnet. Bare 17 døde har blitt funnet. Mannskapet var i hovedsak fra Murmansk, resten var fra andre steder i Russland. I tillegg var det en representant fra forsikringsselskapet fra Bulgaria.http://www.upstreamonline.com/live/article294894.ece

 Ulykkesårsaker 
Ulykken ble gransket av russiske myndigheter. men rapporten er ikke publisert.

Etterforskere sa til Russia Today at det var et brudd på sikkerhetsrutinene at oljeriggen i det hele tatt ble tauet i slikt vær.http://www.dagbladet.no/2011/12/18/nyheter/oljeplattform/utenriks/ulykke/19463442/

Noen mener ulykken skyldes ødelagte rør og koøyer.

Kommersant hevder at intense svingende bølger gjorde at plattformen veltet. Så lenge riggen ble slept, holdt den seg flytende. Men da en av slepekablene røk på grunn av svingningene, så dyppet Kolskaya slik at vann ble skyllet over plattformen.

Komsomolskaya Pravda mener at plattformen ble skadet tidligere i løpet av sin transport fra Murmansk til Magadan sommeren 2011. En sprekk ble oppdaget i en tank. Kilden til avisen hevder at sprekken var reparert, men på grunn av bølgene kan det ha sprukket opp igjen.

 Referanser 

Kategori:Borerigger
Kategori:Sjøulykker i 2011